יחיאל כשר

יחיאל מאיר כשר (נולד ב־9 ביוני 1961) הוא שופט בית המשפט העליון ומכהן בתפקיד משנת 2022.

ביוגרפיה 
כשר נולד ברמת גן בשנת 1961. כשהיה בן חמש עברה משפחתו להרצליה פיתוח. בתיכון למד בגימנסיה הרצליה בתל אביב.

בין השנים 1979–1982 שירת כשר בחיל התותחנים והשתתף במלחמת לבנון הראשונה כמפקד צוות תומ"תים.

עם שחרורו מהצבא החל ללמוד משפטים באוניברסיטת תל אביב. בשנת 1986 סיים בהצטיינות את לימודי התואר הראשון והתמחה במשרדו של פרופ' יובל לוי שאצלו למד דיני עונשין. ב־1987 קיבל את רישיון עריכת הדין והועסק כעורך דין שכיר במשרדו של לוי עד שנת 1993, אז הפך שותף והוביל את הליטיגציה במשרד. בשנת 2014 התמזג המשרד עם משרדו של דוד תדמור וכשר התמנה לראש מחלקת הליטיגציה.

כעורך דין עסק כשר בליטיגציה מורכבת במגוון תחומים, בדגש על המשפט האזרחי, המסחרי והמינהלי. בין היתר עסק כשר בתובענות ייצוגיות, דיני תאגידים, דיני חיובים, דיני מקרקעין ותכנון ובנייה, דיני בנקאות, דיני תשתיות ואנרגיה, עתירות לבג"ץ, בוררויות וגישורים.

בפברואר 2022 אושר מינויו לשופט בית המשפט העליון כנציג השוק הפרטי של לשכת עורכי הדין והוא הושבע לתפקיד ב-9 ביוני 2022. שר המשפטים גדעון סער תמך במועמדותו לאחר שסומן כבעל זיקה שמרנית, וזאת למרות שעמדותיו החוקתיות אינן ידועות. אל התפקיד הגיע כשר ללא רקע בתפקיד שיפוטי קודם.

פסיקתו

חיים אישיים 
כשר הוא בנם של אברהם ואיילה. אביו, יליד פולין, היה ד"ר לפיזיקה, מורה ומחנך. אמו, ילידת בלגיה, הייתה מנהלת הייצור בבית החרושת המשפחתי.
כשר נשוי לדורית ומתגורר ברעננה. לזוג שלושה ילדים ושלושה נכדים.

כשר הוא אוהד של קבוצת הכדורגל מכבי נתניה, ועד מינויו לבית המשפט העליון היה חבר בוועדת הביקורת של המועדון.

קישורים חיצוניים

הערות שוליים

שופטי בית המשפט העליון
עורכי דין ישראלים
בוגרי גימנסיה הרצליה
בוגרי אוניברסיטת תל אביב: משפטים
רעננה: אישים
ישראלים שנולדו ב-1961